SET เตรียมรับ Flow ไหลเข้ากว่า 3 หมื่นล้านชู 5 บจ.ตัวเต็ง แนวโน้มดีถูกเพิ่มน้ำหนักลงทุน
โบรกฯชี้ SET เตรียมรับ Flow ไหลเข้ากว่า 3 หมื่นล้าน ในช่วงทบทวนดัชนี FTSE All-World APAC รอบใหม่ 31 ส.ค. นี้ แนะ 5 บจ.ตัวเต็ง แนวโน้มดีถูกเพิ่มน้ำหนักลงทุน
29 ส.ค. 2559

บล.โนมูระ พัฒนสิน ระบุในบทวิเคราะห์ (29 ส.ค.) แนะนำกลยุทธ์การลงทุนสัปดาห์นี้ ใกล้ช่วงทบทวนดัชนี FTSE All-World APAC รอบใหม่ 31 ส.ค. นี้ ซึ่ง Nomura คาดจะมีเม็ดเงินกว่า 3.1 หมื่นล้านบาทเข้าสู่ไทย ดังนันจึงแนะกลุ่มที่น่าจะได้อานิสงค์จาก Flow ดังกล่าว เน้น PTT (คาดถูกเพิ่มน้ำหนัก 6.8 พันลบ.), SCB (คาดถูกเพิ่มน้ำหนัก 4.7 พันลบ.), BDMS (คาดถูกเพิ่มน้ำหนัก 3.8 พันลบ.), CPN (คาดถูกเพิ่มน้ำหนัก 2.3 พันลบ.), MINT (คาดถูกเพิ่มน้ำหนัก 1.7 พันลบ.)
ผสานกลุ่มเด่นอื่น นําโดย 1) กลุ่มที่อิงการฟื้นตัวของเศรษฐกิจภายในประเทศ (Domestic Play) นําโดยกลุ่มรับเหมาก่อสร้างและวัสดุก่อสร้าง (SCC, CK, BEM), BANK (BBL, KBANK, SCB), นิคม (AMATA, WHA) 2) และกลุ่มทีมีสัญญาณการฟื้นตัวของกําไรในช่วงครึ่งปีหลังของปี 59 เด่น (MONO, CPF, GFPT, BR, BA, AAV, TPCH, BWG, PSTC)
 
หุ้นเด่นสัปดาห์นี้
1) BDMS (ราคาเป้าหมาย 30.00 บาท) : คาด FTSE เพิ่มน้ำหนัก 3.8 พันลบ. คิดเป็น Volume ในการปรับ 4.5 วัน
2) MINT (ราคาเป้าหมาย  50.00 บาท) : คาด FTSE เพิ่มน้ำหนัก 1.7 พันลบ. คิดเป็น Volume ในการปรับ 4.7 วัน
3) SCB (ราคาเป้าหมาย  179.00 บาท) : คาด FTSE เพิ่มน้ำหนัก 4.7 พันลบ. คิดเป็น Volume ในการปรับ 2.6 วัน